Návrh nariadenie rady ktorým sa mení a dopĺňa príloha I k nariadeniu Rady (ES) č. 1528/2007 s cieľom doplniť Zambijskú republiku do zoznamu regiónov alebo štátov, ktoré ukončili rokovania [SEK(2008) 2740] /* KOM/2008/0694 v konečnom znení - ACC 2008/0203 */





[pic] | KOMISIA EURÓPSKYCH SPOLOČENSTIEV | Brusel, 5.11.2008 KOM(2008) 694 v konečnom znení 2008/0203 (ACC) Návrh NARIADENIE RADY ktorým sa mení a dopĺňa príloha I k nariadeniu Rady (ES) č. 1528/2007 s cieľom doplniť Zambijskú republiku do zoznamu regiónov alebo štátov, ktoré ukončili rokovania [SEK(2008) 2740] (predložená Komisiou) DÔVODOVÁ SPRÁVA Dňa 28. novembra 2007 Zambijská republika (ďalej len „Zambia“) parafovala dočasnú dohodu, ktorou sa stanovuje rámec pre dohodu o hospodárskom partnerstve s Európskym spoločenstvom v kontexte rozsiahlejších rokovaní s regiónom východnej a južnej Afriky (VJA). Pri rokovaniach sa však nedosiahla dohoda, pokiaľ ide o ponuku prístupu na zambijský trh, a Zambia preto nebola zahrnutá do prílohy I k nariadeniu Rady (ES) č. 1528/2007 z 20. decembra 2007, ktorým sa uplatňujú opatrenia na výrobky s pôvodom v určitých štátoch, ktoré sú súčasťou skupiny afrických, karibských a tichomorských (AKT) štátov, stanovené v dohodách, ktorými sa uzatvárajú alebo ktoré vedú k uzatvoreniu dohôd o hospodárskom partnerstve. Dňa 30. septembra 2008 ES a Zambia parafovali ponuku prístupu na zambijský trh. Na základe toho je cieľom priloženého návrhu zahrnúť Zambiu do prílohy I k nariadeniu Rady (ES) č. 1528/2007. V dôsledku zahrnutia Zambie do prílohy I k nariadeniu Rady (ES) č. 1528/2007 je nevyhnutné zmeniť a doplniť nariadenie Komisie (ES) č. 950/2006 z 28. júna 2006, ktorým sa na hospodárske roky 2006/2007, 2007/2008 a 2008/2009 ustanovujú vykonávacie opatrenia na dovoz a rafináciu produktov zo sektora cukru v rámci určitých colných kvót a preferenčných dohôd. Toto sa vykoná prostredníctvom nariadenia Komisie. 2008/0203 (ACC) Návrh NARIADENIE RADY ktorým sa mení a dopĺňa príloha I k nariadeniu Rady (ES) č. 1528/2007 s cieľom doplniť Zambijskú republiku do zoznamu regiónov alebo štátov, ktoré ukončili rokovania RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 133, so zreteľom na návrh Komisie[1], keďže: (1) Dňa 28. novembra 2007 Spoločenstvo ukončilo rokovania o dočasnej dohode, ktorou sa stanovuje rámec pre dohodu o hospodárskom partnerstve (ďalej len „dočasná DHP“) so Seychelami, Zambiou a Zimbabwe. Dňa 4. decembra 2007 sa ukončili rokovania o dočasnej DHP s Mauríciom a 11. decembra 2007 s Komorami a Madagaskarom. (2) Keďže sa však Spoločenstvo a Zambijská republika k 28. novembru 2007, keď sa ukončili rokovania o dočasnej DHP, nedohodli na ponuke prístupu na zambijský trh, nebolo možné zahrnúť Zambijskú republiku do prílohy I k nariadeniu Rady (ES) č. 1528/2007[2] (ďalej len „nariadenie“). (3) Spoločenstvo a Zambijská republika uzavreli rokovania o ponuke prístupu na trh 30. septembra 2008. (4) Preto by sa so zreteľom na článok 2 nariadenia mala príloha I zmeniť a doplniť, aby sa do nej zahrnula Zambijská republika. (5) S cieľom doplniť Zambijskú republiku do oblasti pôsobnosti nariadenia (ES) č. 1528/2007 by sa nariadenie Komisie (ES) č. 950/2006 z 28. júna 2006 malo zmeniť a doplniť s účinnosťou odo dňa nadobudnutia účinnosti tohto nariadenia, PRIJALA TOTO NARIADENIE: Článok 1 V prílohe I k nariadeniu Rady (ES) č. 1528/2007 sa medzi položky „Ugandská republika“ a „Zimbabwianska republika“ vkladá „Zambijská republika“. Článok 2 Toto nariadenie nadobúda účinnosť v deň jeho uverejnenia v Úradnom vestníku Európskej únie. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli […] Za Radu predseda […] [1] Ú. v. EÚ C [...], [...], s. [...]. [2] Ú. v. EÚ L 348, 31.12.2007, s. 1.